รัฐบาลไทย-ข่าวทำเนียบรัฐบาล-ฝ่ายความมั่นคงเดินหน้าปราบปรามยาเสพติดอย่างต่อเนื่อง  ปมท. เน้นย้ำทุกหน่วยงานบูรณาการร่วมกันแก้ไขปัญหายาเสพติดอย่างจริงจังทั้งระบบ เพื่อเสริมสร้างสังคมที่สงบสุข ปลอดภัยอย่างยั่งยืน
วันเสาร์ที่ 3 ธันวาคม 2565
ฝ่ายความมั่นคงเดินหน้าปราบปรามยาเสพติดอย่างต่อเนื่อง  ปมท. เน้นย้ําทุกหน่วยงานบูรณาการร่วมกันแก้ไขปัญหายาเสพติดอย่างจริงจังทั้งระบบ เพื่อเสริมสร้างสังคมที่สงบสุข ปลอดภัยอย่างยั่งยืน
ฝ่ายความมั่นคงเดินหน้าปราบปรามยาเสพติดอย่างต่อเนื่อง ด้าน ปมท. เน้นย้ําทุกหน่วยงานบูรณาการร่วมกันแก้ไขปัญหายาเสพติดอย่างจริงจังทั้งระบบ เพื่อเสริมสร้างสังคมที่สงบสุข ปลอดภัยอย่างยั่งยืน
เมื่อวันที่ 2 ธ.ค. 65 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า กระทรวงมหาดไทยยังคงมุ่งมั่นในการขจัดยาเสพติดอย่างต่อเนื่อง ผ่านมาตรการเชิงรุก เดินหน้ากวาดล้างกระบวนการยาเสพติดในทุกระบบ บูรณาการร่วมกันกับหน่วยงานต่าง ๆ ทั้งเจ้าหน้าที่ฝ่ายปกครองและฝ่ายความมั่นคง ทั้งตํารวจ ทหาร เจ้าหน้าที่ ป.ป.ส. และภาคีเครือข่ายที่เกี่ยวข้อง เพื่อปราบปรามเครือข่ายยาเสพติด ทั้งรายเล็กและรายใหญ่ พร้อมทั้งส่งตัวผู้ติดยาเสพติดเข้าฟื้นฟูและบําบัดรักษาผ่านกระบวนการทางสาธารณสุขพร้อมใช้กลไกผู้นําท้องที่ และเครือข่ายอาสาสมัครในชุมชนคอยติดตามเฝ้าระวังไม่ให้ผู้ที่ผ่านการบําบัดรักษากลับเข้าไปยุ่งเกี่ยวกับยาเสพติดอีก ทั้งนี้ ขับเคลื่อนมาตรการป้องกัน ปราบปราม แก้ไขปัญหายาเสพติด ตามนโยบายรัฐบาลในหลายพื้นที่ยังคงเดินหน้าจับกุมเเละ Re X-Ray อย่างต่อเนื่อง โดยในวันนี้ ได้รับรายงานผลการปฏิบัติจากพื้นที่ทั่วประเทศ ซึ่งมีตัวอย่างดังนี้
1. จังหวัดกระบี่ นายพุฒิพงศ์ ศิริมาตย์ ผู้ว่าราชการจังหวัดกระบี่ พร้อมด้วยนายสมชาย หาญภักดีปฏิมา รองผู้ว่าราชการจังหวัดกระบี่ นายอนุวรรตน์ โหมดพริ้ง รองผู้ว่าราชการจังหวัดกระบี่ นายสกุล ดํารงเกียรติกุล ปลัดจังหวัดกระบี่ นายสมยศ ณ นคร นายอําเภออ่าวลึก ได้สั่งการให้เจ้าหน้าที่ฝ่ายปกครอง พร้อมด้วย สมาชิกกองร้อย อส.อ.อ่าวลึกที่ 7 บูรณาการร่วมกับกลุ่มงานความมั่นคงจังหวัดกระบี่ ตํารวจภูธรจังหวัดกระบี่ กองร้อยตํารวจตระเวนชายแดนที่ 426 สมาชิกกองร้อย อส.จ.กระบี่ที่ 1 ร่วมกันดําเนินการจัดกิจกรรมปล่อยแถว เพื่อกวาดล้างและแก้ไขปัญหายาเสพติดและอาชญากรรม โดยเจ้าหน้าที่ได้มีการดําเนินการปิดล้อม ตรวจค้น บ้านเรือนในพื้นที่อําเภออ่าวลึก จังหวัดกระบี่ ตามโครงการการบูรณาการป้องกันและปราบปรามยาเสพติด ประจําปีงบประมาณ พ.ศ. 2566 จังหวัดกระบี่ มีผลการปฏิบัติ 4 กรณี ดังนี้ 1) นายมารุต อายุ 30 ปี พร้อมของกลางยาเสพติดให้โทษประเภท 1 (เมทแอมเฟตามีนหรือยาบ้า) จํานวนรวม 66 เม็ด 2) นางจันทร์สุดา อายุ 45 ปี พร้อมของกลางยาเสพติดให้โทษประเภท 1 (เมทแอมเฟตามีนหรือยาบ้า) จํานวนรวม 8 เม็ด ธนบัตรที่ใช้ในการล่อซื้อ จึงทําการแจ้งข้อกล่าวหาจําหน่ายยาเสพติดให้โทษประเภท 1 (เมทแอมเฟตามีนหรือยาบ้า) โดยการมีไว้เพื่อจําหน่ายโดยไม่ได้รับอนุญาต 3) นางสาวศิริพร อายุ 28 ปี พร้อมของกลางยาเสพติดให้โทษประเภท 1 (เมทแอมเฟตามีนหรือยาบ้า) จํานวน 264 เม็ด ธนบัตรที่ใช้ในการล่อซื้อ โทรศัพท์มือถือ 1 เครื่อง และเงินสดจํานวน 1,231 บาท ในข้อกล่าวหาจําหน่ายยาเสพติดให้โทษประเภท 1 (เมทแอมเฟตามีนหรือยาบ้า) โดยการมีไว้เพื่อจําหน่ายโดยไม่ได้รับอนุญาต ทั้งนี้ ได้นําตัวผู้ต้องหาทั้ง 3 ราย นําส่งพนักงานสอบสวน สภ.อ่าวลึก เพื่อดําเนินคดีตามกฎหมายต่อไปแล้ว และ 4) การตรวจค้นแหล่งมั่วสุมเพื่อค้นหาผู้เสพยาเสพติดในพื้นที่ พบผู้เสพจํานวน 5 ราย เจ้าหน้าที่จึงได้นําส่งศูนย์คัดกรองโรงพยาบาลอ่าวลึก เพื่อเข้าสู่กระบวนการบําบัดรักษาต่อไป
2. จังหวัดแพร่ นายสมศักดิ์ สุขประเสริฐ นายอําเภอเมืองแพร่/ผอ.ศป.ปส.อ.เมืองแพร่ ได้มอบหมายให้ นายดํารงค์ เจริญจิตต์ ปลัดอําเภอเมืองแพร่ พร้อมด้วย สมาชิกกองอาสารักษาดินแดนอําเภอเมืองแพร่ ที่ 1ฝ่ายปกครองตําบลแม่คํามี บูรณาการร่วมกับ เจ้าหน้าที่ตํารวจ สภ.เมืองแพร่ จับกุมผู้ต้องหาจํานวน 3 ราย พร้อมของกลางยาบ้า (เมทแอมเฟตามีน) จํานวน 641 เม็ด โดยเจ้าหน้าที่ได้นําตัวส่ง สภ.เมืองแพร่ ดําเนินคดีตามกฎหมาย
3. จังหวัดลําปาง นางวณิชดา ไชยศิริ นายอําเภอวังเหนือ/ผอ.ศป.ปส.อ.วังเหนือ มอบหมายให้ นายไพรัช ผมไผ ปลัดอําเภอหัวหน้าฝ่ายความมั่นคง พร้อมด้วยสมาชิก อส.อ.วังเหนือ ที่ 9 บูรณาการร่วมกับเจ้าหน้าที่ตํารวจ (ชุดสืบสวน) สภ.วังเหนือ เข้าตรวจสอบผู้ต้องสงสัยที่ทําการจําหน่ายยาบ้าในพื้นที่ ต.วังทอง จํานวน 4 ราย พร้อมของกลาง เมทแอมเฟตามีนหรือยาบ้า จํานวน 114 เม็ด อาวุธปืนแบบไทยประดิษฐ์ จํานวน 1 กระบอก เครื่องกระสุนปืน ขนาด 22 มม. จํานวน 57 นัด และขนาด .38 มม. จํานวน 1 นัด รวมทั้งสิ้น 58 นัด จึงนําส่ง สภ.วังเหนือ เพื่อดําเนินคดีต่อไป
4. จังหวัดจันทบุรี นายประพิศ ญาณปัญญา นายอําเภอโป่งน้ําร้อน ได้มอบหมายให้ ส.ต.ท.วิชิต แสงงาม ปลัดอําเภอกลุ่มงานความมั่นคง พร้อมด้วยสมาชิก อส. บูรณาการร่วมกับทหารพรานจาก ชค.4 ร่วมกันตั้งจุดตรวจเพื่อป้องกันปราบปรามการค้ามนุษย์ การลักลอบหลบหนีเข้าเมือง และการลักลอบขนยาเสพติดและสิ่งผิดกฎหมาย ได้ทําการตรวจรถที่สงสัยจํานวน 52 คัน และตรวจหาสารเสพติดในปัสสาวะจํานวน 30 ราย ผลไม่พบสารเสพติดและสิ่งผิดกฎหมายแต่อย่างใด
5. จังหวัดขอนแก่น พ.ต.อ.ปรีชา เก่งสาริกิจ ผกก.สภ.เมืองขอนแก่น สั่งการให้ พ.ต.ท.เมธี ศรีวันนา สวป.สภ.เมืองขอนแก่น นํากําลังเจ้าหน้าที่ชุดสายตรวจ สภ.เมืองขอนแก่น เข้าตรวจค้นห้องชุด หลังได้รับแจ้งว่า มีวัยรุ่นมั่วสุมส่งเสียงดัง จากการตรวจค้น พบว่า กลุ่มวัยรุ่นลักลอบเสพยาเสพติด จํานวน 5 ราย ได้แก่ นายชิษณุพงศ์ อายุ 26 ปี นายพชร อายุ 27 ปี น.ส.อนาสตาเซีย อายุ 22 ปี น.ส.ไพริน อายุ 23 ปี และ น.ส.ศศิภา อายุ 26 ปี โดยผู้ต้องหาทั้งหมดอยู่ในอาการมึนเมา ตรวจสอบบริเวณโดยรอบพบอุปกรณ์การเสพวัตถุออกฤทธิ์ต่อจิตประสาท (ยาเคตามีน) และซองพลาสติกที่บรรจุยาเสพติดใช้แล้วจํานวนหนึ่ง จากการสอบถามกลุ่มวัยรุ่นทั้ง 5 คน ให้การยอมรับว่ามีการสังสรรค์และใช้ยาเคตามีนและยาอี ผลการตรวจสอบปัสสาวะ พบผลเป็นบวก เจ้าหน้าที่ตํารวจชุดจับกุมจึงนําบันทึกพร้อมของกลางนําส่งพนักงานสอบสวน สภ.เมืองขอนแก่นเพื่อดําเนินคดีตามกฎหมายต่อไป
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า เพื่อให้การดําเนินการป้องกันปราบปรามและแก้ไขปัญหายาเสพติด ตามนโยบายรัฐบาลระยะเร่งด่วน 3 เดือน เป็นไปอย่างมีประสิทธิภาพนั้น จําเป็นอย่างยิ่งที่จะต้องบูรณาการการดําเนินงานจากทุกฝ่ายอย่างแข็งขัน เพื่อร่วมกันขับเคลื่อนประเทศไทยให้เป็นสังคมที่มีความมั่นคงปลอดภัยจากยาเสพติด มุ่งสู่เป้าหมายการพัฒนาประเทศที่ยั่งยืนทุกมิติ โดยประชาชนสามารถมีส่วนร่วมในการขจัดปัญหายาเสพติด เพื่อสร้างการมีส่วนร่วมทําให้สังคมไทยเป็นสีขาวได้ ผ่านการแจ้งเบาะแสหากพบผู้กระทําผิด ที่สายด่วนศูนย์ดํารงธรรม โทร 1567 เพื่อเจ้าหน้าที่จะได้เร่งดําเนินการจับผู้กระทําความผิดมาดําเนินคดีตามกฎหมายต่อไป นําไปสู่สังคมแห่งความสุขเป็นพื้นที่ที่ยาเสพติดไร้ที่ยืน
#WorldSoilDay #วันดินโลก #soilswherefoodbegins #Soils4Nutrition #FAO #MOI #กระทรวงมหาดไทย #บําบัดทุกข์บํารุงสุข #SDGsforAll #ChangeforGood